section_heading: Korištenje znakovnih jezika u čujućim zajednicama
paragraph_text: Škole i sveučilišta s pretežito čujućim učenicima i studentima sve više izražavaju interes za uključivanje znakovnog jezika. U SAD-u je upis na nastavu ASL-a (američki znakovni jezik) kao stranog, odnosno drugog jezika, u porastu.<ref> Na Novom Zelandu, godinu dana nakon usvajanja Zakona o novozelandskom znakovnom jeziku 2006., objavljen je nastavni plan i program za škole prema kojima se novozelandski znakovni jezik može ponuditi kao izborni predmet. Kurikulum i nastavni materijali osmišljeni su za srednje škole, od 7. do 10. razreda (NZ Herald, 2007).